title: President d'o Congreso d'os Deputaus
text: O president d'o Congreso d'os Deputaus ye a masima autoridat d'as Cortz Chenerals, l'organo bicameral que exerze o poder lechislativo en Espanya. Preside as sesions d'o Congreso d'os Deputaus, a cambra baxa d'as Cortz y o suyo titular ye eslechiu d'entre os miembros d'ista. Dezaga d'o rei y o president d'o Gubierno, ye a tercera autoridat en o Reino d'Espanya seguntes a Constitución espanyola.
  
  Si bien a representación d'as Corz Chenerals la comparte con o president d'o Senau, as funcions constitucionals que le son atorgadas por lo que fa a refrendos reals y a lo proceso d'esleción d'o chefe de l'Executivo, fan que de facto siga o lider d'o poder lechislativo. Ista fegura se veye igualment reforzada en poseyer Espanya un bicameralismo asimetrico que atorga mayor protagonismo a la cambra baxa​.
  
  Dende o 21 de mayo de 2019, a presidenta d'o Congreso d'os Deputaus ye Maritxell Batet Lamaña, deputada d'o Partido Socialista Obrero Español (PSOE) por a circumscripción de Barcelona. Estió presidenta en funcions dende a disolución d'a cambra o 24 de setiembre de 2019 dica a constitución d'a mesma en a XIV lechislatura o 3 d'aviento, quan estió reeslechida en o cargo.
  
  Presidents d'o Congreso 
  Dende a promulgación d'a Constitución espanyola en 1978 i hai habiu doze presidents d'o Congreso d'os Deputaus diferents: dos centristas, seis socialistas y quatro populars. O president que mas tiempo ha estau en o cargo ha estau Félix Pons (9 anyos y 8 meses) y o que menos Patxi López (6 meses).
  
  Referencias
  
  Veyer tamién 
   President d'o Gubierno d'Espanya
   President d'o Senau d'Espanya
   Politica d'Espanya
  
  Presidents d'o Congreso d'os Deputaus
  Gubierno d'Espanya